The Way He Makes Me Feel

«The Way He Makes Me Feel» er en poplåt fra 1983 sunget av Barbra Streisand i filmmusikalen Yentl (1983). Sangen ble komponert av Michel Legrand, mens sangteksten ble skrevet av Alan Bergman og Marilyn Bergman.

Låten ble i likhet med «Papa, Can You Hear Me?» nominert til Oscar for beste sang, men den gikk til «Flashdance… What a Feeling» fra Flashdance. Sangen lå på førsteplass på Billboards adult contemporary-liste, og det ble Streisands siste låt som gjorde dette. «The Way He Makes Me Feel» ble også nominert til en Golden Globe for beste sang.

A-siden av singelen var studioversjonen som var over 20 sekunder lengre enn filmversjonen på B-siden.

Bruk i filmen 
I filmen synger Yentl (Streisand) låten når hun løper vekk fra Avigdor (Mandy Patinkin), som hun er hemmelig forelsket i.

Andre fremføringer 
Streisand har blant annet sunget låten på konsertturneen Barbra Live i 2012 og 2013.

Referanser

Eksterne lenker 
 

Singler fra 1983
Sanger fra 1983
Barbra Streisand-sanger
Sanger fra musikaler